gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7944, del 27-12-2016 (2016/10446)

ACORD de 16 de desembre de 2016, del Consell pel qual s'autoritza una transferència de crèdits del capítol 4 al capítol 2 del programa 457.10, Foment de l'activitat esportiva, de la Conselleria d'Educació, Cultura, Investigació i Esport, per l'import de 20.000 euros.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7944

Data del DOGV
:   27-12-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/10555


Data del document
:   16-12-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 16 de desembre de 2016, del Consell pel qual s'autoritza una transferència de crèdits del capítol 4 al capítol 2 del programa 457.10, Foment de l'activitat esportiva, de la Conselleria d'Educació, Cultura, Investigació i Esport, per l'import de 20.000 euros. [2016/10274]  
L'annex de transferències i subvencions corrents del programa 457.10, Foment de l'activitat esportiva, inclou la línia de subvenció nominativa S0283, «Fundació Universitat i Empresa, ADEIT», amb una dotació inicial de 15.000 euros, la beneficiària de la qual, la mateixa fundació esmentada, ha renunciat a la subvenció; i, d'altra banda, la línia de subvenció S8134, «Esport base. Col·laboració en l'organització de Campionats d'Espanya en Edat Escolar», amb un import inicial de 5.000 euros, i que enguany cap federació autonòmica ha sol·licitat l'organització de cap campionat d'Espanya a la Comunitat Valenciana.  
  
Per això, la Conselleria d'Educació, Cultura, Investigació i Esport proposa incrementar la dotació del capítol 2 del programa 457.10, Foment de l'activitat esportiva, per l'import de 20.000 euros, transferint les disponibilitats existents en les esmentades línies S0283 i S8134.  
  
A aquest efecte, i en virtut del que disposen els articles 17 i 19 de la Llei 11/2015, de pressupostos de la Generalitat per a l'exercici 2016, el Consell, a proposta del conseller d'Hisenda i Model Econòmic, prèvia deliberació, en la reunió de 16 de desembre de 2016,  
  
ACORDA  
  
Primer  
Autoritzar una minoració de crèdit en l'aplicació 57.90.79.701.43.5, per l'import global de 20.000 euros, que implica:  
  
1) La supressió de la línia nominativa S0283, d'acord amb el detall següent:  
2) La supressió de la línia S8134, d'acord amb el detall següent:  
  
Segon  
Autoritzar un augment de crèdit en l'aplicació 36.88.45.780.49.4 per l'import de 20.000 euros.  
  
València, 16 de desembre de 2016  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7736, del 08-03-2016 (2016/1575)

Informació pública de la modificació puntual del pla general d'ordenació urbana.
--------------------------------------------------------------------------------

### Dades del document

Número de DOGV
:   7736

Data del DOGV
:   08-03-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/1575


Data del document
:   01-03-2016

Organisme emissor
:   Ajuntament de l'Atzúbia

Tipus de document
:   Anunci

Descriptors 

:   * Atzúbia, l'
    * administració local
    * pla d'urbanisme

Informació pública de la modificació puntual del pla general d'ordenació urbana. [2016/1575]  
El Ple de l'Ajuntament de l'Atzúbia, en sessió extraordinària celebrada el dia 10 de març de 2015, adoptà l'acord d'estimació o desestimació de les al·legacions i dels informes rebuts en la fase d'exposició pública i consulta de les administracions; aprovació de la proposta de la memòria ambiental, i aprovació provisional del pla general d'ordenació urbana de l'Atzúbia.  
El Ple de l'Ajuntament de l'Atzúbia, en la sessió celebrada el dia 18 de febrer de 2016, aprovà la modificació puntual plantejada al pla general d'ordenació urbana aprovat provisionalment per Acord del Ple de 10 de març de 2015 i sotmetre a informació pública la citada modificació.  
  
De conformitat amb l'establit en l'article 83 de la Llei 16/2005, de 30 de desembre, de la Generalitat, Urbanística Valenciana, se sotmet a informació pública per període d'un mes, comptat a partir de l'endemà de la data de publicació del present anunci en el Diari Oficial de la Comunitat Valenciana.  
Durant el dit termini podrà ser examinat en les dependències de l'Ajuntament de l'Atzúbia, situades al carrer del Pont, 5 de l'Atzúbia, de dilluns a divendres de 09.00 a 14.00 hores. Les al·legacions, reclamacions i suggeriments hauran de dirigir-se a l'Ajuntament de l'Atzúbia i seran presentades per qualsevol dels mitjans que arreplega la Llei 30/1992, de Règim Jurídic de les Administracions Públiques i del Procediment Administratiu Comú.  
  
L'Atzúbia, 1 de març de 2016.- L'alcalde: Josep Vicent Vidal Torralba.
Diari Oficial de la Generalitat Valenciana


Sumari del DOGV 7756, del 08-04-2016 (2016/2293)

Informació pública de l'estudi ambiental i territorial estratègic i documentació del pla general estructural.
-------------------------------------------------------------------------------------------------------------

### Dades del document

Número de DOGV
:   7756

Data del DOGV
:   08-04-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/2293


Data del document
:   06-04-2016

Organisme emissor
:   Ajuntament de Macastre

Tipus de document
:   Anunci

Descriptors 

:   * Macastre
    * administració local
    * pla d'urbanisme

Informació pública de l'estudi ambiental i territorial estratègic i documentació del pla general estructural. [2016/2293]  
Mitjançant Acord del Ple de data 31 de març de 2016, ha sigut aprovat l'estudi ambiental i territorial estratègic, junt amb la resta de documentació del pla general estructural d'aquest municipi, i de conformitat amb l'article 53 de Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a participació pública i consultes per un termini de 45 dies a comptar des de l'endemà de la publicació del present anunci en el Diari Oficial de la Comunitat Valenciana.   
Durant el dit termini podrà ser examinat per qualsevol interessat en les dependències municipals i en l'adreça electrònica http://www.macastre.es/, perquè es formulen les al·legacions que s'estimen pertinents.  
  
Macastre, 6 d'abril de 2016.- L'alcaldessa: M.ª José Casero Malea.
Diari Oficial de la Generalitat Valenciana


Sumari del DOGV 7805, del 14-06-2016 (2016/3672)

Informació pública de la sol·licitud d'autorització administrativa i aprovació de projecte relativa a ampliació d'una nova posició de línia i una nova posició de transformador en el sistema de 20 kV en terrenys de l'actual subestació denominada ST Quart, al terme municipal de Quart de Poblet. Expedient número ATASCT/2015/663/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7805

Data del DOGV
:   14-06-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/3672


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa i aprovació de projecte relativa a ampliació d'una nova posició de línia i una nova posició de transformador en el sistema de 20 kV en terrenys de l'actual subestació denominada ST Quart, al terme municipal de Quart de Poblet. Expedient número ATASCT/2015/663/46. [2016/3672]  
Als efectes previstos en l'article 9 del Decret 88/2005, de 29 d'abril, DOCV de 05.05.2005, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana, se sotmet a informació pública la instal·lació elèctrica que s'indica:  
  
  
Peticionari: Iberdrola Distribució Elèctrica, SAU.  
Emplaçament de la instal·lació: Quart de Poblet.  
Documents sotmesos a informació pública:  
- Projecte. Denominació: projecte d'ampliació d'una nova posició de línia i una nova posició de transformador en el sistema de 20 kV en terrenys de l'actual subestació denominada ST Quart, al terme municipal de Quart de Poblet.  
Pressupost: 79.475,20 ?.  
  
Cosa que es fa pública perquè en prengueu coneixement i perquè totes aquelles persones físiques o jurídiques, que s'hi consideren afectades en els seus drets, puguen examinar la documentació relacionada al Servei Territorial d'Energia, siti al carrer Gregorio Gea, 27, de València, així com dirigir a l'esmentat servei territorial, les al·legacions (per duplicat) que es consideren oportunes, en el termini de 20 dies comptats a partir de l'endemà de la publicació d'aquest anunci.  
Transcorregut l'esmentat termini sense realitzar al·legacions, hom considerarà que està conforme, i decaurà en el dret al tràmit corresponent. Això, sense perjuí de la interposició dels recursos que escaiguen contra la resolució definitiva del procediment, en els terminis legalment i reglamentàriament establits.  
  
València, 2 de maig de 2016.- El cap de la Secció d'Energia: Antonio Peris Armengot.
Diari Oficial de la Generalitat Valenciana


Sumari del DOGV 7845, del 05-08-2016 (2016/6185)

Informació pública de la interposició del recurs contenciós administratiu número 574/2016, interposat per la Fundació Universitària San Pablo - CEU contra l'Ordre 24/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a l'alumnat que finalitze els estudis universitaris a les universitats públiques de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/6185


Organisme emissor
:   Tribunal Superior de Justícia de la Comunitat Valenciana

Tipus de document
:   Anunci

Informació pública de la interposició del recurs contenciós administratiu número 574/2016, interposat per la Fundació Universitària San Pablo - CEU contra l'Ordre 24/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a l'alumnat que finalitze els estudis universitaris a les universitats públiques de la Comunitat Valenciana. [2016/6185]  
Procediment ordinari número 000574/2016  
Sobre: altres matèries.  
De: Fundació Universitària San Pablo - CEU.  
Procuradora: Natalia del Moral Aznar.  
Contra: Conselleria d'Educació, Investigació, Cultura i Esport.  
Procurador/a: -   
  
En aquesta sala s'ha interposat recurs contenciós administratiu amb número 574/2016 per la Fundació Universitària San Pablo - CEU contra la Conselleria d'Educació, Investigació, Cultura i Esport, contra la disposició general de l'Ordre 24/2016, de 10 de juny, de la Conselleria d'Educació, Investigació, Cultura i Esport de la Generalitat Valenciana, que estableix bases reguladores per a la concessió de beques per a l'alumnat que finalitze estudis universitaris en universitats públiques de la Comunitat Valenciana.  
En compliment d'allò que s'ha ordenat en la Resolució de data 28 de setembre de 2016 i del que estableix l'article 47.2 de la Llei reguladora jurisdicció contenciosa administrativa, es concedeix el termini de 15 dies per a la personació dels qui tinguen interés legítim a sostindre la conformitat segons dret de la disposició, acte o conducta impugnats.  
  
  
València, 28 de juliol de 2016.- La secretària judicial: Carolina León Freijeiro.
Diari Oficial de la Generalitat Valenciana


Sumari del DOGV 7845, del 05-08-2016 (2016/6421)

DECRET 108/2016, de 4 d'agost, del Consell, pel qual nomena alts càrrecs de la Conselleria d'Economia Sostenible, Sectors Productius, Comerç i Treball.
-------------------------------------------------------------------------------------------------------------------------------------------------------

### Dades del document

Número de DOGV
:   7845

Data del DOGV
:   05-08-2016

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2016/6421


Data del document
:   04-08-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Decret

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball

DECRET 108/2016, de 4 d'agost, del Consell, pel qual nomena alts càrrecs de la Conselleria d'Economia Sostenible, Sectors Productius, Comerç i Treball.  
 [2016/6421]  
En virtut del que disposen els articles 17.a, 28.b I 33.2 de la Llei 5/1983, de 30 de desembre, del Consell, i a proposta del conseller d'Economia Sostenible, Sectors Productius, Comerç i Treball, el Consell, en la reunió del dia 4 d'agost de 2016,  
  
  
DISPOSA  
  
Article únic  
Nomenar els següents alts càrrecs de la Conselleria d'Economia Sostenible, Sectors Productius, Comerç i Treball:  
- Blanca Marín Ferreiro, secretària autonòmica d'Economia Sostenible, Sectors Productius i Comerç.  
- Diego Maciá Antón, director general de Indústria i energia.  
- María Dolores Parra Robles, directora general d'Internacionalització.  
- Eva María Hernández López, directora general de Planificació i Serveis, del Servei Valencià d'Ocupació i Formació (SERVEF).  
Júlia Company Sanus, directora general de l'Institut Valencià de Competitivitat Empresarial (IVACE).  
  
Aquest decret tindrà efectes des de l'endemà de la seua publicació en el Diari Oficial de la Comunitat Valenciana.  
  
València, 4 d'agost de 2016  
  
El president de la Generalitat,  
XIMO PUIG I FERRER  
  
El conseller d'Economia Sostenible,   
Sectors Productius, Comerç i Treball  
RAFAEL CLIMENT GONZÁLEZ
Diari Oficial de la Generalitat Valenciana


Sumari del DOGV 7716, del 10-02-2016 (2016/620)

Notificació de la sentència dictada en el judici verbal número 958/2012.
------------------------------------------------------------------------

### Dades del document

Número de DOGV
:   7716

Data del DOGV
:   10-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/620


Organisme emissor
:   Jutjat de Primera Instància Número 3 de Torrevieja

Tipus de document
:   Edicte

Notificació de la sentència dictada en el judici verbal número 958/2012. [2016/620]  
Matèria estadística: altres verbals.  
Demandant: Comunitat de Propietaris Blue Lagoon.  
Procurador: Amelia Beltrán Ferrer.  
Demandats: Margaret Ann Jones i Geraint Lloyd Jones.  
  
En el judici a què es fa referència s'ha dictat la sentència que, literalment, diu així:  
«Dispositiva  
Estime parcialment la demanda promoguda per la procuradora la senyora Beltrán Ferrer, en nom i representació de la Comunitat de Propietaris Blue Lagoon, sítia al carrer Benidorm, s/n, de San Miguel de Salinas (Alacant), contra Margaret Ann Jones i Geraint Lloyd Jones, ambdós declarats en estat processal de rebel·lia, i condemne aquest últim a abonar a la part actora la quantitat de 1.477,03 euros, amb els interessos legals des de la data de la interpel·lació judicial, sense fer-ne un exprés pronunciament quant a les costes processals causades.  
  
Notifiqueu aquesta resolució a les parts amb la indicació que, en contra, no s'hi pot interposar cap recurs, de conformitat amb allò que disposa l'article 455 de la Llei d'Enjudiciament Civil en la modificació que en fa la Llei 37/2011, de 10 d'octubre, de mesures d'agilització processal.  
Expediu-ne un testimoniatge, uniu-lo a aquesta causa i registreu-ne l'original en el llibre de sentències civils d'aquest jutjat.  
Aquesta és la meua sentència, que pronuncie, mane i firme.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha disposat publicar aquest edicte en el Diari Oficial de la Comunitat Valenciana, per a portar a efecte la diligència de notificació.  
  
Torrevieja, 26 de juny de 2014.- La secretària judicial: Amparo Marco Martínez Arenas.
Diari Oficial de la Generalitat Valenciana


Sumari del DOGV 7892, del 09-10-2016 (2016/7889)

DECRET 145/2016, de 7 d'octubre, del Consell, pel qual concedeix la Distinció de la Generalitat al Mèrit Empresarial i Social a Chocolates Valor.
-------------------------------------------------------------------------------------------------------------------------------------------------

### Dades del document

Número de DOGV
:   7892

Data del DOGV
:   09-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/7889


Data del document
:   07-10-2016

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 145/2016, de 7 d'octubre, del Consell, pel qual concedeix la Distinció de la Generalitat al Mèrit Empresarial i Social a Chocolates Valor. [2016/7889]  
El Consell, mitjançant decret, ha creat la Distinció de la Generalitat al Mèrit Empresarial i Social per a reconéixer la labor i trajectòria d'aquelles persones o entitats que han destacat pel seu treball, vocació o compromís amb el creixement intel·ligent, responsable i sostenible de la Comunitat Valenciana.  
La història de Chocolates Valor s'inicia en 1881, a la Vila Joiosa (Alacant), quan Valeriano López Lloret, conegut com a Senyor Valor, es converteix en xocolater, açò és, en un artesà que arrendava els seus serveis a les famílies valencianes que ho requerien per a elaborar, en les seues pròpies cases, onces, lliures i xocolate a la tassa.  
Des de llavors, han sigut més de 130 anys d'història d'una empresa que, sortejant tot tipus de vicissituds socials i econòmiques, ha aconseguit que el nom de Chocolates Valor s'associe automàticament a productes de qualitat, al mateix temps que ha coadjuvat al creixement econòmic sostenible de la Vila Joiosa i el seu entorn. Les seues actuals instal·lacions, de més de 22.000 metres quadrats, han permés que el seu negoci s'haja obert a l'exportació, portant l'exquisidesa dels seus productes i el nom de la Comunitat Valenciana per tot el món.  
  
Per això, com a reconeixement a una brillant trajectòria empresarial, que promou el creixement sense renunciar al compromís mediambiental i a la sensibilitat social; una trajectòria que, a més, serveix d'estímul i model a altres empreses, amb la deliberació prèvia del Consell, en la reunió del dia 7 d'octubre de 2016  
  
  
DECRETE  
  
Concedir la Distinció de la Generalitat al Mèrit Empresarial i Social a Chocolates Valor.  
  
València, 7 d'octubre de 2016  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 7859, del 26-08-2016 (2016/6468)

RESOLUCIÓ de 4 d'agost de 2016, de la directora general d'Universitat, Investigació i Ciència, per la qual se cita els interessats en el procediment especial per a la protecció dels drets fonamentals de la persona número 5/458/5078-MHY a comparéixer en via jurisdiccional.
--------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7859

Data del DOGV
:   26-08-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/6468


Data del document
:   04-08-2016

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Descriptors 

:   * Conselleria d'Educació, Investigació, Cultura i Esport

RESOLUCIÓ de 4 d'agost de 2016, de la directora general d'Universitat, Investigació i Ciència, per la qual se cita els interessats en el procediment especial per a la protecció dels drets fonamentals de la persona número 5/458/6062-GFN a comparéixer en via jurisdiccional. [2016/6468]  
La Sala Contenciosa Administrativa del Tribunal Superior de Justícia de la Comunitat Valenciana, Secció 5, ha reclamat a aquesta unitat l'expedient referit al procediment següent:  
Referència del tribunal: procediment especial per a la protecció dels drets fonamentals de la persona número 5/000458/2249-EEH.  
  
Recurrent: Universitat Catòlica de València Sant Vicent Màrtir  
Interessats: pluralitat indeterminada d'interessats, en atenció a la matèria regulada.  
Descripció: recurs contenciós administratiu (procediment especial per a la protecció dels drets fonamentals de la persona) interposat contra l'Ordre 24/2016, de 10 de juny, de la Conselleria d'Educació, Investigació, Cultura i Esport, per la qual s'estableixen les bases reguladores per a la concessió de les beques per a l'alumnat que vaja a finalitzar els seus estudis universitaris en les universitats públiques de la Comunitat Valenciana.  
D'acord amb el que preveu l'article 116.2 de la Llei reguladora de la jurisdicció contenciosa administrativa, s'acorda remetre a la Sala l'expedient administratiu de referència i citar els interessats en el procediment descrit, a fi que puguen comparéixer com a demandats en la via jurisdiccional en el termini de cinc dies. No obstant això, es fa constar que la Generalitat Valenciana, representada pels lletrats i les lletrades de l'Advocacia General, compareix en el present recurs en defensa del manteniment de l'acte recorregut.  
  
València, 4 d'agost de 2016.- La directora general d'Universitat, Investigació i Ciència: Josefina Bueno Alonso.